Рухолах Хомейни
Рухолах Мусави Хомейни е роден на 24 септември 1902 г. в Хомейн. Той е шиитски духовник и идеен ръководител на Ислямската революция в Иран през 1978 – 1979 г.

Хомейни е обявен за аятолах през 1950 г. Поради критиките му към режима и заради участието му в бунт през 1963 г. е принуден да напусне страната. Първоначално пребивава в Турция, а по-късно в Наджаф (Ирак). До 1978 г. остава в Ирак, където организира опозицията. Принуден е от Саддам Хюсеин да напусне страната, поради което се установява във Франция.

От Париж се връща на 1 февруари 1979 г. поради революцията в Иран. 11 дни по-късно той поема властта и обявява Иран за ислямска република.

Още през първата година Хомейни налага строги религиозни порядки в иранското общество. Левите и монархистичните групи са преследвани и принуждавани да емигрират, a либералните религиозни групи са силно ограничавани. При налагане на своята власт Хомейни разчита на паравоенни милиции.

В края на 1980-те години Хомейни издава фетва срещу автора на романа „Сатанински строфи“ Салман Рушди.

Умира на 3 юни 1989 г. Погребан е в мавзолей в южната част на Техеран.

Ирански аятоласи
Ирански политици
Ирански поети
Личности от Иранската революция
Починали в Техеран